[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000020", "text": "gan Sefydliad Siartredig Technolegau Pensaerni\u0308ol (CIAT)."}, {"text_idx": "#000022", "text": "o ran rhagolygon i raddedigion (Complete University Guide 2023)*"}, {"text_idx": "#000024", "text": "Mae ein gradd Technoleg Dylunio Pensaerni\u0308ol yn archwilio sut mae dylunio a thechnoleg yn gweithio gyda\u2019i gilydd, gan roi gwybodaeth ymarferol ichi o\u2019r ddau faes."}, {"text_idx": "#000025", "text": "Mae\u2019r cwrs wedi ei achredu\u2019n llawn gan y Sefydliad Siartredig Technolegau Pensaerni\u0308ol (CIAT) a byddwch yn gymwys i wneud cais am Aelodaeth Gyswllt (ACIAT) unwaith ichi raddio. Gallwch symud ymlaen i statws Siartredig llawn gyda phrofiad priodol, a bydd bod yn Dechnegydd Pensaerni\u0308ol Siartredig yn rhoi\u2019r un pwerau ichi ag sydd gan Bensaer ond mewn llawer llai o amser."}, {"text_idx": "#000026", "text": "gweithio ar brosiectau sy'n seiliedig ar safleoedd lleol, gan gynnwys cynlluniau go iawn gyda chleientiaid go iawn, yn ogystal ag ymwneud a\u0302 phartneriaid Ewropeaidd\nyn datblygu gwybodaeth am sut mae dyluniadau'n esblygu o'r syniad cychwynnol i'r cam adeiladu, a thu hwnt. Bydd hyn yn cynnwys goblygiadau eich dewisiadau o strwythur a deunyddiau er mwyn arwain y ffordd gydag atebion dylunio arloesol ar gyfer pob scenario\ngydag ymwybyddiaeth gynyddol o'r effaith y mae'r diwydiant adeiladu yn ei chael fel cyfrannwr at newid yn yr hinsawdd, byddwch yn deall sut y gall gwell dewisiadau dylunio a thechnoleg eich gwneud yn Dechnolegydd Pensaerni\u0308ol sy'n cynnig atebion i'r newidiadau hyn, gan gynnwys sicrhau bod lliniaru a gwydnwch yn allweddol i'r ffordd rydym yn darparu amgylcheddau adeiledig\nyn gweithio o fewn amgylchedd dysgu lle mae eich profiad dylunio yn bersonol ac yn canolbwyntio ar ddatblygu eich sgiliau, darganfod rhai newydd, a dod yn Dechnolegydd Pensaerni\u0308ol hyderus ac argyhoeddiadol"}, {"text_idx": "#000027", "text": "*Mae'r cwrs hwn mewn maes pwnc a raddiwyd yn gydradd gyntaf yn y DU am ragolygon ar o\u0302l graddio yn yn nhablau cynghrair pwnc Adeilad, Complete University Guide 2023."}, {"text_idx": "#000028", "text": "Mae\u2019r cwrs yma hefyd ar gael i\u2019w astudio gyda blwyddyn sylfaen BSc (Anrh) Technoleg Dylunio Pensaerni\u0308ol (pedair blynedd gan gynnwys blwyddyn sylfaen) Cod UCAS: 28L4"}, {"text_idx": "#000029", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyRhyngwladol"}, {"text_idx": "#000030", "text": "Wedi\u2019i hachredu gan Sefydliad Siartredig Technolegwyr Pensaerni\u0308ol, yn cynnig aelodaeth myfyrwyr am ddim, a mynediad i grw\u0302p aelodau ifanc/newydd, AspirATion.\n*Mae'r cwrs hwn mewn maes pwnc a raddiwyd yn gydradd gyntaf yn y DU am ragolygon ar o\u0302l graddio yn yn nhablau cynghrair pwnc Pensaerniaeth, Complete University Guide 2022.\nByddwch yn gweithio mewn amgylchedd dysgu cyfeillgar a chefnogol gyda thi\u0302m addysgu sydd eu hunain yn aelodau o\u2019r cyrff proffesiynol ar gyfer y diwydiant pensaerni\u0308aeth ac adeiladu sydd yn achredu ein cyrsiau.\nByddwch yn gwneud cymysgedd o waith grw\u0302p ac unigol a, ble maent yn berthnasol i\u2019r dyluniadau, bydd gennych ofod stiwdio bwrpasol i fyfyrwyr technoleg dylunio pensaerni\u0308ol.\nByddwch yn cael cyfleoedd i gwrdd ag arbenigwyr o\u2019r diwydiant pensaerni\u0308ol ac adeiladu yn y brifysgol a thrwy ein rhaglen eang o ymweliadau a\u0302 safleoedd.\nCewch gynnig profiad lleoliad ar Lefel 5 o\u2019r cwrs a byddwch yn gallu manteisio ar y rhwydwaith cyflogwyr sydd yn ein defnyddio i ganfod hyfforddeion a staff.\nCewch fynediad at y meddalwedd dylunio gyda chymorth cyfrifiadur ac adnoddau gwybodaeth ddigidol diweddaraf; yn ogystal ag arweiniad a chymorth gan y ti\u0302m addysgu ar sut i\u2019w defnyddio i ychwanegu at neu ddatblygu eich sgiliau presennol."}, {"text_idx": "#000031", "text": "Beth fyddwch chin ei astudio"}, {"text_idx": "#000032", "text": "Mae blwyddyn gyntaf ein gradd Dylunio Pensaerni\u0308ol yn cynnwys chwe modiwl craidd sy'n cyfuno i roi cyflwyniad i'r prosesau a'r technolegau sy'n bodoli o fewn y diwydiant adeiladu cyfoes. Mae\u2019r pynciau yn cael eu hystyried o\u2019r egwyddorion cyntaf fel bod myfyrwyr yn gallu gwerthfawrogi materion sylfaenol yn nyluniad, yr adeiladu, rheoli, y defnydd a datgomisiynu prosiectau adeiladu."}, {"text_idx": "#000033", "text": "Mae ffocws y dylunio yn y flwyddyn hon yn ddomestig, gyda\u2019r tasgau yn cael eu gosod er mwyn archwilio sut i greu tai ar gyfer unigolion a theuluoedd gwahanol gan adlewyrchu popeth a ddysgwyd mewn modiwlau ategol fel Technoleg Adeiladu 1."}, {"text_idx": "#000034", "text": "Mae\u2019r flwyddyn hon yn adeiladu ar yr ail drwy gyflwyno modiwlau pellach sydd yn archwilio ystyriaethau pwysig yn natblygiad prosiectau adeiladu."}, {"text_idx": "#000035", "text": "Mae\u2019r ffocws dylunio yn symud i adeiladau cyhoeddus, ar raddfa fwy, a ble mae hynny\u2019n bosib, gyda chleientiaid go iawn. Mae modiwlau eraill gan gynnwys Rheoliadau Cynllunio ac Adeiladu, yn archwilio\u2019r ddau brif \u2018ganiata\u0302d\u2019 sydd yn angenrheidiol pan fo cynigion datblygu yn cael eu gwneud, ac mae Technolegau Digidol ar gyfer Tirfesur yn edrych ar y defnydd a wneir o offer digidol wrth fesur tir. Mae Blwyddyn 2 hefyd yn cynnwys lleoliad gwaith gorfodol wythnos o hyd."}, {"text_idx": "#000037", "text": "Mae blwyddyn olaf y rhaglen yn dwyn ynghyd y gwersi o\u2019r prosiectau Dylunio cynharach wrth astudio a datblygu adeilad masnachol o faint, gyda chefnogaeth ymchwil gynhwysfawr ar agwedd technoleg a dylunio cysylltiedig."}, {"text_idx": "#000038", "text": "Yn yr Astudiaethau Rhyngddisgyblaethol sydd yn digwydd yn ystod y flwyddyn hon bydd angen datblygu prosiect grw\u0302p ac mae\u2019r Prosiect Ymchwil Unigol yn gyfle i archwilio diddordeb ymchwil penodol. Mae pob un o\u2019r 22 modiwl yn cyfuno i ymdrochi myfyrwyr yn eu maes astudiaeth a\u2019r bwriad yw annog hyder a brwdfrydedd wrth ddatblygu eu harbenigedd."}, {"text_idx": "#000040", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000042", "text": "I gofrestru ar y rhaglen BSc (Anrh) Technoleg Dylunio Pensaerni\u0308ol, bydd disgwyl fel rheol i ymgeiswyr fod wedi cyflawni\u2019r canlynol fel lleiafswm gofyniad:"}, {"text_idx": "#000043", "text": "48-72 pwynt tariff UCAS i ddechrau\u2019r Flwyddyn Sylfaen ar Lefel 3 (hy, 4 blwyddyn amser llawn i gyd); neu\n80-112 pwynt tariff UCAS i ddechrau Blwyddyn 1 ar Lefel 4; neu\nTystysgrif neu Ddiploma BTEC i ddechrau Blwyddyn 1 ar Lefel 4; neu\nAelodaeth o gorff proffesiynol cysylltiedig ag adeiladu ar lefel yr ystyrir yn dderbyniol gan di\u0302m y rhaglen, i ddechrau Blwyddyn 1 ar Lefel 4."}, {"text_idx": "#000045", "text": "Mae croeso hefyd i ymgeiswyr sydd yn gweithio yn y diwydiant adeiladu ac sydd a\u0302 digon o brofiad priodol, ond fe\u2019i hystyrir mewn asesiad diagnostig cyn iddynt gael eu derbyn i fesur eu gallu academaidd, yn enwedig mewn mathemateg a Saesneg neu\u2019r Gymraeg."}, {"text_idx": "#000046", "text": "Mae ystod o ddulliau asesu yn cael eu defnyddio yn y rhaglen i ysgogi\u2019r math o sgiliau ysgrifenedig, ymarferol, gweledol a llafar a ddisgwylir gan dechnegwyr dylunio pensaerni\u0308ol; mae adroddiadau ysgrifenedig, defnydd ymarferol o offer technegol, cyflwyniadau gweledol, dadansoddiadau labordy, profion yn y dosbarth, gwaith cwrs a chyflwyniadau llafar oll yn ffyrdd pwysig i fyfyrwyr ddangos eu dealltwriaeth. Mae\u2019r mathau o asesu ar gyfer pob modiwl wedi eu dewis i weddu natur y cynnwys technegol ym mhob pwnc, a gyda\u2019i gilydd maent yn darparu ystod o gyfleoedd i fyfyrwyr ddangos eu diddordeb, brwdfrydedd a dehongliad o gynnwys yn ystod eu hastudiaethau."}, {"text_idx": "#000048", "text": "Mae modiwlau yn cael eu dysgu gan ddefnyddio amrywiaeth o dechnegau addysgu a dysgu, gan gynnwys darlithoedd traddodiadol, gweithgareddau ymarferol, tiwtorialau a thrafodaethau grw\u0302p. Y brif flaenoriaeth yw sicrhau bod myfyrwyr yn teimlo\u2019n gyfforddus yn yr amgylchedd ddysgu academaidd a\u2019u bod yn teimlo\u2019u bod yn gallu cyfrannu at y drafodaeth ar y pynciau dan sylw mewn unrhyw ddosbarth, tiwtorial neu weithgaredd ddysgu arall sydd yn ffurfio rhan o\u2019u hastudiaethau - yn y bo\u0302n, mae\u2019r addysgu a\u2019r addysgu yn broses ddwyffordd ble mae barn y myfyriwr yn hanfodol bwysig."}, {"text_idx": "#000049", "text": "Mae gwaith yn cael ei wneud yn unigol ac mewn grwpiau. Byddwch yn cael eich annog i feddwl yn annibynnol, yn feirniadol ac yn rhesymegol i gyfathrebu atebion dylunio priodol yn effeithiol. Nod y cwrs yw ysgogi proffesiynoldeb, dawn dylunio, cymhwysedd technolegol a gwreiddioldeb."}, {"text_idx": "#000050", "text": "Mae ffocws sylweddol yn cael ei roi ar ddylunio, a bydd yr asesiadau sy\u2019n ymwneud a\u0302 datblygu a chynhyrchu adeiladau yn cael eu cefnogi drwy ddarlithoedd penodol a\u2019u gwerthuso drwy amrywiaeth o ddulliau gyda\u2019r nod o gynyddu hyder mewn sgiliau cyflwyno, yn weledol ac ar lafar."}, {"text_idx": "#000052", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000053", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000054", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000056", "text": "Mae\u2019r ystod o arbenigaethau dylunio sydd ar gael i raddedigion yn cynnwys cynlluniau adfer a threftadaeth, addasu i ailddefnyddio adeiladau presennol, datblygu adeiladau cymdeithasol, gan gynnwys tai, yn aml gyda thenantiaid a phreswylwyr yn gleientiaid, i strwythurau uchel iawn o ansawdd uchel. Yn yr un modd, mae myfyrwyr wedi mynd ymlaen i weithio ar ystod lawn adeiladau cyhoeddus, o ysgolion, colegau a phrifysgolion, i unedau masnachol, adwerthu a diwydiannol. Nid yw\u2019r rhain yn gyfyngedig i\u2019r Deyrnas Unedig, gyda graddedigion wedi canfod gwaith ar draws y byd."}, {"text_idx": "#000059", "text": "Ffioedd dysgu Prifysgol Glyndw\u0302r Wrecsam 2023/24 ar gyfer cwrs gradd israddedig amser llawn yw \u00a39000 y flwyddyn."}, {"text_idx": "#000062", "text": "Os ydych yn edrych am le i aros tra i chi astudio beth am edrych ar ein hadran Llety i gael mwy o wybodaeth am eich opsiynau, gan gynnwys ein neuaddau preswyl ar y Pentref Wrecsam."}, {"text_idx": "#000063", "text": "Dewch o hyd i ni ar gyfryngau cymdeithasol"}]